На основу члана 8. Закона о буџету Републике Србије за 2024. годину („Службени гласник РС”, бр. 92/23 и 79/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О ИЗМЕНАМА И ДОПУНИ УРЕДБЕ О УТВРЂИВАЊУ ПРОГРАМА ПОДРШКЕ РАЗВОЈУ ПОСЛОВНЕ ИНФРАСТРУКТУРЕ У 2024. ГОДИНИ

Члан 1.

У Уредби о утврђивању Програма подршке развоју пословне инфраструктуре у 2024. години („Службени гласник РС”, бр. 58/24, 68/24 и 72/24), у Програму подршке развоју пословне инфраструктуре, одељак I. УВОДНЕ ОДРЕДБЕ, став 1. мења се и гласи:

„Законом о буџету Републике Србије за 2024. годину („Службени гласник РС”, бр. 92/23 и 79/24), у члану 8, Раздео 21 - Министарство привреде, Програм 1505 – Регионални развој, Функција 411 – Општи економски и комерцијални послови, Пројекат 4004 - Подршка развоју пословне инфраструктуре, Економска класификација 511 - Зграде и грађевински објекти, предвиђена су средства у висини 456.690.000,00 динара и Економска класификација 463 – Трансфери осталим нивоима власти предвиђена су средства у висини446.310.000,00 динара, намењена за Програм подршке развоју пословне инфраструктуре у 2024. години (у даљем тексту: Програм).”.

У одељку IX. ОЦЕЊИВАЊЕ И ОДАБИР ПРОЈЕКТА ст. 8. и 9. мењају се и гласе:

„Јавне набавке за потребе реализације пројеката, Министарство или Подносилац пријаве ће спровести у складу са законом којим се уређују јавне набавке.

Уколико јавну набавку спроводи Министарство, након спроведеног поступка јавне набавке Министарство, Подносилац пријаве и изабрани понуђач закључују уговор за реализацију пројекта, а уколико јавну набавку спроводи Подносилац пријаве, након спроведеног поступка јавне набавке Подносилац пријаве и изабрани понуђач закључују уговор за реализацију пројекта.ˮ.

После става 9. додаје се став 10. који гласи:

„У случају да јавну набавку спроводи Подносилац пријаве, Министарство и Подносилац пријаве закључују уговор о финансирању пројекта након чега ће Министарство извршити трансфер одобрених средстава Подносиоцу пријаве.”.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-10684/2024-1

У Београду, 7. новембра 2024. године

В Л А Д А

ПРЕДСЕДНИК

Милош Вучевић, с.р.